b'\n_START_ARTICLE_\nVoja\xc5\xa1ki pogreb\n_START_PARAGRAPH_\nVoja\xc5\xa1ki pogreb (tudi pogreb z voja\xc5\xa1kimi \xc4\x8dastmi) je oblika pogreba, katerega izvajajo pripadniki oboro\xc5\xbeenih sil za umrlega pripadnika lastnih oboro\xc5\xbeenih sil, v izjemnih primerih pa tudi za umrle pripadnike zavezni\xc5\xa1kih in/ali sovra\xc5\xbenih oboro\xc5\xbeenih sil. Nekatere dr\xc5\xbeave izvajajo voja\xc5\xa1ke pogrebe tudi za druge osebnosti, \xc5\xa1e posebej visoke politike in vi\xc5\xa1je dr\xc5\xbeavne funkcionarje. Sam obred pogreba se razlikuje od dr\xc5\xbeave do dr\xc5\xbeave, pri \xc4\x8demer pa med tipi\xc4\x8dne elemente voja\xc5\xa1kega pogreba spadajo: \xc4\x8dastna stra\xc5\xbea, po\xc4\x8dastitev pokojnega s streljanjem (ro\xc4\x8dno oro\xc5\xbeje ali topni\xc5\xa1tvo), preleti vojnih letal (za pripadnike vojnih letalstev), uporaba voja\xc5\xa1ke godbe,...\n_START_SECTION_\nSlovenija\n_START_PARAGRAPH_\nV Sloveniji voja\xc5\xa1ki pogreb urejajo Pravila slu\xc5\xbebe v Slovenski vojski:_NEWLINE_Z voja\xc5\xa1kimi \xc4\x8dastmi se lahko pokopljejo pripadniki Slovenske vojske, nekateri visoki funkcionarji ali tudi druge osebe, \xc4\x8de tako odlo\xc4\x8di Vlada Republike Slovenije._NEWLINE_Pogreb z voja\xc5\xa1kimi \xc4\x8dastmi se ne opravi, \xc4\x8de tako \xc5\xbeeljo izrazi pokojnik v oporoki oziroma \xc4\x8de tako \xc5\xbeelijo njegovii bli\xc5\xbenji sorodniki.'